Homeworld tippek-trükkök és végigjátszás

Tippek

Általános trükkök

Az ellenség Intelligenciája (AI) nagyon gyenge, ha egyszer kiszúrnak maguknak egy célpontot nem tágítanak róla. Vesd be a Salvage Corvetteket amint egy ellenséges cirkáló befogta valamelyik hajódat.

Anyahajód gyorsan regenerálódik ezért a kezdeti szinteken hagyhatod, hogy az ellenfél golyófogónak használja. Ezzel a manőverrel megóvhatod flottádat.

Gyűjts össze minden nyersanyagot (Resourcest) a küldetések során. 

Ne felejtsd el hajóidat formációba rendezni. Ha a támadások során egy hajóra koncentrálod a tűzerődet sokkal hatékonyabb rombolást tudsz végezni, mintha a hajóid rendszertelenül lövöldöznének.

Mindig lopd el az ellenség hajóit (Salvage Corvette) de a begyűjthető hajók száma limitált (kb. 30 hajó típusonként)

Ha minél előbb akarsz reagálni az ellenfél hadmozdulataira gyorsan nyomkodd a SPACE billentyűt mivel a küldetések ismertetése közben az események a háttérben való időben folynak.

Flottád mozgatása közben használj elkerülő hadműveleteket, támadáskor viszont ugorj egyenesen az ellenfél torkénak (Agressive mod)

Elsőként bénítsd meg az ellenfél Resource Collectorjait Salvage Corvettekkel, hiszen a pályán található nyersanyag létfontosságú a flottád fejlesztéséhez.

Ha minden ellenséges vadászt elintézel a küldetés során az azt jelenti, hogy valahol a pályán egy ellenséges anyahajó található ami csak arra vár, hogy begyűjtsd vagy elpusztítsd.

Mindig fordíts kellő figyelmet a technológiák továbbfejlesztésére. Érdemes az ellenséges hajókat begyűjtened, mivel a rajtuk található technológiák fejlesztések nélkül azonnal a birtokodba kerülnek.

12 db Salvage Corvette ára 2400 pénz de ekkora befektetéssel 8000-10000 pénz értékű ellenséges hajót is magadévá tehetsz.

Jó tanácsok hajóügyben

A könnyű (Light) és nehéz (Heavy) Corvettek jól használhatók az ellenséges Corvettekkel szemben a többi hajóknak azonban nem ellenfelei.

A Multigun Corvettek ütőképesek az ellenséges Corvettekkel és vadászokkal szemben.

A rombolók (Destroyer) a legjobban használható nagy hajók, gyorsaságuk és tűzerejük révén.

A nehéz cirkálók (Heavy Cruisers) bevetése sokat ígérőnek hangzik de túlságosan lassúak ahhoz, hogy lépést tartsanak a támadó flottával. Használati értékük kizárólag óriási tűzharc kibontakozásakor jelentkezik.

A hordozók (Carriers) nélkülözhetetlenek flottád számára. Nagy rombolóerővel rendelkeznek és megosztják az ellenfél támadóerejét.

Az ion fregattok (Ion Frigates) a legjobbak hajóosztályukban számottevő tűzerejük miatt.

A roham fregattok (Assault Frigates) csak az ellenséges roham fregattok és korvettek ellen vethetők be hatásosan.

A Drone fregattok (Drone Frigates) az űrben lerakott aknák és ellenséges vadászgépek ellen hatásosak. 

A rakétarombolók (Missile Destroyers) hatékonyan alkalmazhatók a kisebb hajók pl.: korvettek és vadászok ellen. Ne számíts rájuk viszont a nagyobb hajókkal vívott harcban mert a rakétáik kilövése után tűzerejük drasztikusan csökken.

Resource Ship-ből felesleges 1 db-nál többet gyártanod, hiszen a találmányok fejlesztési idejére nincs befolyással számuk.

Az aknarakó korvettek (Mine Laying Corvettes) nagyobb számban jól használhatók az erősebb hajók ellen. 

Végigjátszás 

Kharak System

Egy bemelegítő pálya. Csak kövesd a számítógép utasításait és nem lesz gondod. Spórolj vadászaiddal mert a következő pályán szükséged lesz rájuk.

Outskirts of Kharak

A Probe kilövése után egy csapat vadász esik neked ezért ennek kilövésével még várj. Gyűjtsd össze a nyersanyagokat. A vadászok egy idő után mindenképpen megtámadnak, de addigra már megfelelő haderővel rendelkezel. Állítsd (Claw) formációba hajóidat és taposd el őket. Ezek után gyárts annyi Salvage Corvettet amennyit csak tudsz, mert ez a kulcsa a játék megnyerésének. 

Return to Kharak

Meg kell védened a Cryogenic Tray-eket melyekben néped utolsó túlélői várják a hazatérést. A vadászaiddal intézd el az ellenséges hajók felét, majd Salvage Corvettjeiddel gyűjtsd be a maradékot növelve ezzel flottád tűzerejét. Csata után gyűjts be minden nyersanyagot majd a maradék Tray-eket is. 

The Wastelands

Üzletelj a Bentusikkal. Tőlük megvásárolhatod az Ionágyú tervrajzát. Nemsokára ellenséges erők lépnek ki a hiperűrből. Salvage Corvettjeidet csoportosítsd az anyahajó mögé. Az anyahajót csaliként használva korvettjeiddel gyűjtsd be őket.
A hiperűrugrás után újra itt találod magad, ha a Salvage Corvettjeidet az anyahajód mellé és alá csoportosítod újabb támadókat ejthetsz fogságba, a többieket nyírd ki az előzőleg fogjul ejtett fregattjaid segítségével. Ajánlatos Claw formáció használata.

Diamond Shoals

Ez egy nehéz küldetés. Nagyobb hajóidat helyezd el az aszteroida mező egyik oldalára és semmisíts meg velük minden anyahajódra támadó ellenséges gépet. Ezután elérkezett az idő az összes vadászod bevetésére. Formációba rendezve őket lőj porrá minden aszteroidát, ami az anyahajód útjában áll. Az anyahajót folyamatosan javítsd, hogy a meteorok okozta károkat elhárítsd. Mielőtt tovább ugranál a nagy Nebula felé, nem árt egy-két Destrolyert hadrendbe állítanod, mert a következő pályán szükséged lehet rájuk.

Garden of Kadesh

A nyersanyagok begyűjtése után hamarosan támadás éri hajóidat. Tehát még mielőtt nekiállsz gyűjtögetni a legyártott rombolókat és vadászokat rendezd formációba. Az ellenség elsődlegesen a gyűjtőhajókat veszi célba. Iktass ki annyi vadászt, amennyit csak tudsz, majd minden bevethető harci egységeddel mérj csapást az anyahajóra. Egy idő után ez a hiperűrbe lép de hamarosan újra visszatér. Támadd meg újra, s ekkor végleg szedi a sátorfáját. Most aknázz ki minden nyersanyagforrást. Építsd újra a flottádat és egészítsd ki további rombolókkal, majd merülj alá a hiperűrbe.

Citadel of Kadesh

Ebben a küldetésben rengeteg ellenféllel kerülsz szembe. Először próbáld meg semlegesíteni a vadászokat, majd ronts rá a nagyobb hajókra. A Destroyerekkel ezután támadd meg az ellenfél anyahajóit. Figyelj a visszavonuló vadászokra, akik elvezethetnek egy még rejtőzködő anyahajóhoz.

Sea of Lost Souls

Vesd be az összes Salvage Corvettedet és egy Fregattot amelyre a legkevésbé van szükséged. A Salvage Corvettekből minimum nyolc vegyen részt az akciókban. Kösd le a rakétarombolót (Missile Destroyer) egy kis csapat vadásszal miközben a többiekkel támadd meg és rombold szét a szellemhajót.
Csata után gyűjtsd be a flotta maradékát (Salvage Corvette) miáltal a Gravity Generátor és a Missile Destroyer terveihez juthatsz. Ne támadj a nagy hajóiddal, mert elveszítheted felettük az irányítást. Amint a nagy szürke hajó támadása során az irányítómező megsemmisül az eddig téged támadó kisebb hajók irányítása is a kezedbe kerül, ezért minél kevesebbet semmisíts meg belőlük. A Bentusikkal üzletelve birtokodba juthat a Super Capital Ship Chassis gyártási technológiája minek segítségével hordozókat (Carrier) is építhetsz.

Super Nova Station

Küldj egy Resource Controllert és Collectort az anyahajótól északra található aszteroida mezőbe a nyersanyagkészlet kiaknázásához. ezután építs egy-két rombolót és esetleg Carriert. Ezután küldd őket a képernyő közepén található vörös pontok közül a legelső felé. Kövesd a pontokból kirakott vonalat, figyelj oda az utadba kerülő aknákra. Fedezékképpen kipróbálhatsz egy Controllert is de ez minden bizonnyal nem fog sokáig kitartani. Célszerű minél gyorsabban kiiktatni az aknarakó Corvettet hogy ne szórja meg aknákkal az utat előtted. 
Amikor eléred az állomást teljes tűzerődet koncentráld az első utadba kerülő nagy hajóra. Ezután iktasd ki az ellenfél hordozóját, majd vadászgépeiddel söpörd el az ellenállás maradékát. Itt ne használj Salvage Corvettet, egyrészt mert kevés a hely, másrészt mert az egyetlen befogható hajó a hordozó lenne amit haza kéne vonszolnod a szupernován keresztül.

Tenhauser Gate

Ezen a pályán a Bentusikat kell megmentened attól a tucatnyi hajótól mely éppen támadást, intéz ellenük. Könnyű feladat, vond magadra az ellenség tüzét a Bentusi anyahajóról. 

Galactic Core

Kisebb hajóidat fogva tartja a gravitációs generátorok által keltett mező, ezért a nagyobb hajókkal kell megsemmisítened a generátorokat valamint az azokat kiszolgáló Support Frigateket. Ezután indulj a távolabb található flották felé. Vidd magaddal a Proximity Sensorokat a láthatatlan ellenség felderítésének érdekében. Út közben szórd szét az anyahajód felé tartó vadászrajokat, majd rombold le az ellenséges hordozókat kísérő hajóikkal egyetemben. Ezt követően módszeresen láss neki a térképen található piros pöttyök felkutatásának. Az anyahajódat sosem hagyd védtelenül, mert állandó támadásokkal fogják zaklatni azt. A felbukkanó négy Ion Frigate által üldözött lázadó ellenséges kapitányt vond védőszárnyaid alá, minek hatására személyében értékes szövetségesre találsz. 

The Karos Graveyard

Nagyon nehéz misszió, melyen legalább egy vadászoddal vagy korvetteddel át kell jutnod egy roncstelep túloldalára, melyet automata ágyúk védenek. Ezeket nagyobb hajóiddal megsemmisítheted de jól vigyázz mert egy szinte elpusztíthatatlan Salvage Corvette minden méretes űrjárművet elemet ami csak az útjába kerül. A vadászok előtt érdemes megtisztítani egy folyosót ami nélkül elindításuk egyenlő az öngyilkossággal. Láthatatlan hajók átjuttatásával nem érdemes próbálkoznod mivel az automata ágyúk Proximity Sensorokkal is el vannak látva.

Bridge of Sighs
Kezdeti győzelmi esélyed egy a százhoz lévén több tucat Ion Frigate veszi körül a megsemmisítésre kijelölt Inhibitor Field Generatort. Néhány kisebb korvettet feláldozva Salvage Corvettjeiddel ejtsd fogságba az ellenséges fregattok közül annyit amennyit csak bírsz. A vadászok a hordozóikkal együtt a biztonság kedvéért mindig legyenek a közelben, ha esetleg egyszerre túl sok ellenséges fregatt esne neki a kis hajóidnak. Amint 30-40 fregattot saját oldaladra állítottál ütőképes haderőt alakíthatsz ki. Ha közelebb húzódsz az ellenséges flottához újabb feladatot kapsz, három kisebb kaput kell megsemmisítened. Nagyobb hajóiddal támadd meg az egyiket, és az érkező ellenséges romboló és rakétarombolók közül csata közben ejts fogságba annyit amennyit csak bírsz. Ezt ismételd meg a másik két kapunál is. Ezután ess neki újra a főflottának. Az Ion Fregattokat lődd szét a rombolók közül ejts fogságba annyit amennyit csak bírsz. Miután minden ellenséget megfutamítottál vagy fogságba ejtettél lődd porrá a fő térugró kaput is. Itt még ne ugorj hiszen döntened kell. Itt az ideje kiválasztani azokat a hajókat amikre szükséged lehet mivel egy nagyobb flotta irányítása a következőkben nehézséget okozhat. Rombolóidat viszont tartsd meg.

Chapel Perious

Egy óriási aszteroidát kell megállítanod mely anyahajódat veszi célba. Nagy hajóidat vondd össze az anyahajó elé és az összes tűzerejüket fordítsd az aszteroidára. Az aszteroida szétrombolásáig ne foglalkozz az ellenség pusztításával sőt, ha nem muszáj utána se.

Hiigara

Elérkeztél a végső megmérettetés helyszínére. Ha van kb.: 30 Ion Fregattod és 30 rombolód nem kell foglalkoznod a helyi nyersanyagkészletek kiaknázásával. A nagy hajóiddal az anyahajó köré csoportosítva hárítsd el a minden irányból érkező ellenséges támadásokat, közben Support Frigatejaiddal folyamatosan végezz rajta javításokat. A legnagyobb csata hevében hirtelen megérkezik a lázadók téged támogató hajóhada, melynek egyik része rögtön a császár hajójára veti magát, míg a többiek várják parancsaidat.
Ki kell tartanod addig, míg a folyamatosan érkező ellenséges haderők elapadnak. Ekkor vágj a dolgok sűrűjébe és ess neki Te is a császár anyahajójának és pusztítsd el azt.

Ezután a győzelemtől mámorosan néped újra hazatérhet a Hiigara bolygóra.

Ata és Sasa